recursal/SuperWikiNEXT-32B huggingface dataset:
Η **Βαρωνία της Θήβας** ήταν ένα από τα μεσαιωνικά φέουδα της Φραγκοκρατίας στην Ελλάδα που ιδρύθηκε το 1205 από τον Βονιφάτιο τον Μομφερρατικό. Πρωτεύουσα της βαρωνίας που καταλάμβανε σχεδόν όλη τη σημερινή Βοιωτία ήταν η Θήβα.

Το 1204 ο Βονιφάτιος κατέκτησε τη Βιωτία και το 1205 την έδωσε φέουδο του Κύρη των Αθηνών Όθων ντε λα Ρος. Το 1230 ο γιος του Γκυ Α΄ ντε λα Ρος πάντρεψε την αδελφή του Μπόνι ντε λα Ρος με τον Φλαμανδό ιππότη Μπέλα καστράρχη του Σαιντ-Ομέρ στη Γαλλία, δίνοντας για προίκα τη μισή βαρωνία και την πόλη της Θήβας. Έκτοτε η βαρωνία διοικούνταν η μισή από τους Δούκες της Αθήνας και η υπόλοιπη μισή από την οικογένεια Σαίντ Ομέρ, ο Νικόλαος Β΄ του Σαιντ-Ομέρ έχτισε το Κάστρο των Σαιντ-Ομέρ που τμήμα του διασώζεται ακόμα και σήμερα στη Θήβα.

Το 1311 οι Καταλανοί κατέκτησαν το Δουκάτο των Αθηνών και η μισή βαρωνία των Σαιντ-Ομέρ πέρασε στα χέρια τους, ο βαρώνος της υπόλοιπης μισής Γκωτιέ ντε Μπριέν προσπάθησε το 1331 χωρίς επιτυχία να την ανακαταλάβει αλλά έπειτα καταλύθηκε και το υπόλοιπο τμήμα της βαρωνίας που του ανήκε.

Βαρώνοι
-------

| Περίοδος | Όνομα |
| --- | --- |
| 1205-1225 | Όθων ντε λα Ρος |
| 1225-1263 | Γκυ Α΄ ντε λα Ρος |
|

| Ήμιση της Βαρωνίας-Οικογένεια ντε λα Ρος | Ήμιση της Βαρωνίας-Οικογένεια ντε Σαιντ-Ομέρ |
| --- | --- |

|
|  |
| Περίοδος | Όνομα | Περίοδος | Όνομα |
| 1263-1280 | Ιωάννης ντε Λα Ρος | 1240-1258 | Μπέλα του Σαιντ-Ομέρ με τη γυναίκα του Μπόνι του Λα Ρος |
| 1280-1287 | Γουλιέλμος ντε Λα Ρος | 1258-1294 | Νικόλαος Β΄ του Σαιντ-Ομέρ |
| 1287-1308 | Γκυ Β΄ ντε λα Ρος | 1294-1299 | Όθων Β΄ του Σαιντ-Ομέρ |
| 1308-1311 | Γκωτιέ Ε΄ του Μπριέν | 1299-1311 | Νικόλαος Γ΄ του Σαιντ-Ομέρ |
| 1311-1331 | Γκωτιέ ΣΤ΄ του Μπριέν |  |  |
|

Πηγές
-----

* Latin Lordships in Greece, ανακτήθηκε 9 Απριλίου 2013
* Ίδρυμα Μείζονος Ελληνισμού, Βοιωτική πολιτισμική εγκυκλοπαίδεια, ανακτήθηκε 9 Απριλίου 2013
Ο **Άιλτον Χοσέ Αλμέιδα** ή απλώς **Άιλτον** (γεννημένος 20 Αυγούστου, 1984) είναι Βραζιλιάνος ποδοσφαιριστής που αγωνίζεται στην FC Terek Grozny. Πρόκειται για ένα γρήγορο και τεχνίτη επιθετικό.

Βιογραφία
---------

### Όργκριτ

Στην ομάδα της Σουηδίας αγωνίστηκε για 2 περίπου χρόνια σκοράροντας 26 φορές σε 63 συμμετοχές με αποτέλεσμα να γίνει το μήλο της έριδος για Κοπεγχάγη και Μπρόντμπυ. Τελικά η Μπρόντμπυ έκανε πίσω με αποτέλεσμα ο Άιλτον να καταλήξη στην ομάδα της Κοπεγχάγης με ρεκόρ μεταγραφής για την ομάδα, με το ποσό να αγγίζει τα 3 εκατομμύρια ευρό.

### Κοπεγχάγη

Σκοράροντας μόλις στο δεύτερο του παιχνίδι για λογαριασμό της Κοπεγχάγης απέναντι στην Μπροντμπυ στο Δανέζικο ντέρμπι, θεωρήθηκε από πολλούς ως το νέο αστέρι της ομάδας που σηματοδοτούσε την Νέα Εποχή του συλλόγου, ο οποίος τα τελευταία χρόνια έπασχε από την δυστοκία των επιθετικών του. Δυστυχώς οι εμφανίσεις του δεν συνεχίστηκαν με αποτέλεσμα να καταλήξει στον πάγκο. Στις 15 Απριλίου του 2007 σκόραρε με ανάποδο ψαλίδι στο 4-2 της Κοπεγχάγης απέναντι στην Οντένσε και όλοι ευελπιστούσαν στην επάνοδο του στους βασικούς πράγμα όμως που δεν έγινε καθώς στα πλείστα μας ήταν στις αλλαγές.

Μετά την διακοπή του πρωταθλήματος για τον χειμώνα την σεζόν 2007-08 στον αγώνα για τα προημιτελικά του κυπέλλου Δανίας με την Νάεστβεντ ο Άιλτον πήρε την ευκαιρία και αγωνιζόμενος σκόραρε.

Στο ξεκίνημα της σεζόν 2008-09 ήταν συχνά στην βασική εντεκάδα της Κοπεγχάγης αλλά η έλλειψη σκοραρίσματος τον οδήγησε και πάλι στον πάγκο. Εντούτοις σκόραρε δύο γκολ στο παιχνίδι με την Μίντζελαντ στις 16 Νοεμβρίου και ένα γκολ στο κύπελλο ΟΥΕΦΑ στο παιχνίδι με την Μάντσεστερ Σίτι στο Στάδιο Παρκεν της Κοπεγχάγης

Όπως και την σεζόν 2008-09 έτσι και την σεζόν 2009-10 ξεκίνησε ως βασικός αλλά στο τέλος κατέληξε στον πάγκο ιδιαίτερα στο δεύτερο μισό του πρωταθλήματος, με συνολικό απολογισμό στο πρωτάθλημα 25 συμμετοχές - 4 γκολ.

### Α.Π.Ο.Ε.Λ.

Στις 28 Ιουλίου 2010, ο Άιλτον Αλμέιδα υπέγραψε τριετές συμβόλαιο με την ομάδα του ΑΠΟΕΛ.

Ατομικά
* **Πρωτάθλημα Δανίας Προσωπικότητα Άνοιξης**: 2009

Ομαδικά
* **Πρωτάθλημα Δανίας**: 2006–07, 2008–09 & 2009–10 *(με την Κοπεγχάγη)*
* **Κύπελλο Δανίας**: 2008–09 *(με την Κοπεγχάγη)*

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ανακοίνωση[*νεκρός σύνδεσμος*]- Μεταγραφή Ailton Jose Almeida στον Α.Π.Ο.Ε.Λ.. 28/07/2010
Η **μπενζαμίνη**, κοινώς γνωστή ως «κλαίουσα», είναι είδος Συκής (*Ficus*) της οικογένειας των Μορεοειδών, μια οικογένεια φυτών στην οποία ανήκουν γνωστά είδη όπως η συκιά (*Ficus carica*), η μουριά, και το καουτσουκόδεντρο (*Castilla elastica*). Είναι γνωστή και ως «φίκος μπέντζαμιν».

Είναι ενδημικό της νότιας και νοτιοανατολικής Ασίας και της Αυστραλίας. Είναι το επίσημο δέντρο της Μπανγκόκ, πρωτεύουσας της Ταϊλάνδης. Χρησιμοποιείται στην αρχιτεκτονική τοπίου και σε φυσικές συνθήκες μπορεί να φτάσει τα 30 μέτρα σε ύψος. Στις περιοχές που αυτοφύεται, ο μικρός καρπός του αποτελεί αγαπημένη τροφή για κάποια πουλιά. Επίσης αποτελεί εξαιρετικό φυτό εσωτερικού χώρου.

Έχει λεπτά κλαδιά με απανωτά χωρίσματα, τα οποία δίνουν στο φυτό ένα κομψό σχήμα, που μοιάζει με δέντρου. Καλύπτεται από μικρά, γυαλιστερά, γλωσσοειδή φύλλα. Είναι φυτό εύκολο στην φροντίδα του. Το σημαντικότερο πρόβλημα που αντιμετωπίζει αυτό το φυτό είναι η ξαφνική πτώση των φύλλων του. Αυτό οφείλεται συνήθως σε κάποια μετακίνηση του φυτού, σε έκθεση του σε ρεύματα ή σε συνθήκες χαμηλού φωτισμού.

Μια δημοφιλής ποικιλία είναι η *Ficus benjamina* Variegata, που έχει πράσινα φύλλα με κρεμ άκρες.

Παραπομπές
----------

1. ↑  «Ficus benjamina L. GRIN-Global». *npgsweb.ars-grin.gov*. Ανακτήθηκε στις 21 Αυγούστου 2021.
2. ↑  «Ficus benjamina L. — The Plant List». *www.theplantlist.org*. Ανακτήθηκε στις 21 Αυγούστου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Ficus benjamina στο Wikimedia Commons
* Commons  Ficus benjamina, σχετικές πληροφορίες στα Βικιείδη.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2009006562
* GND: 4836803-9

 |

 |
Η **Βαρβάρα Φασόη** (γεννηθείσα στις 2 Φεβρουαρίου 1991) είναι Ελληνίδα ποδηλάτισσα, η οποία αγωνίζεται στη παγκόσμια γυναικεία ομάδα ποδηλασίας δρόμου Ενέικατ (Eneicat). Αγωνίστηκε στα παγκόσμια πρωταθλήματα σε δρόμο του 2014 (Ισπανία),2016 (Ντόχα), 2017(Νορβηγία),2018 (Αυστρία) και 2019 (Αγγλία). Κάνει και ποδηλασία βουνού (MTB) και είναι πρώτη στην Ελλάδα το 2015, 2016, 2017 και 2018. Το 2019 είχε τη πρώτη θέση στα Βαλκάνια (Βαλκανικό πρωτάθλημα δρόμου) στην αντοχή, αλλά και στην ατομική χρονομέτρηση. Το ιστορικό της αποτελείται απο πολλά βάθρα στην Ελλάδα και πολλές συμμετοχές σε UCI αγώνες δρόμου και ΜΤΒ. Επίσης το 2019 είχε την ευκαιρία να τρέξει ως επαγγελματίας πια το γύρο Bretagne (Γαλλία) και το γύρο Tοσκάνης (Ιταλία) και να τους τερματίσει σε αξιόλογη θέση.

Παραπομπές
----------

1. ↑  www.uci.org/rider-details/79346.
2. ↑  (Αγγλικά) *CQ Ranking*. 6350. Ανακτήθηκε στις 6  Απριλίου 2022.
3. ↑  González, Dani (25 January 2019). «El Eneicat vuelve a concentrarse en León, esta vez al completo» (στα Spanish). *Leonoticias* (Desde León al Mundo, S.L.).. Ανακτήθηκε στις 13 February 2019.
4. ↑  «Varvara Fasoi». *procyclingstats.com*. Ανακτήθηκε στις 7 Φεβρουαρίου 2015.
Ο **Μπερνάρ Μποσκιέ** (γεννημένος στις 19 Ιουνίου 1942 στο Τονόν-λε-Μπαιν της Ωτ-Σαβουά) είναι πρώην Γάλλος διεθνής ο οποίος αγωνιζόταν ως αμυντικός.

Βιογραφία
---------

Ο **Μπερνάρ Μποσκιέ** αναδείχτηκε στην Ολιμπίκ Αλές, και υπέγραψε στην ΦΚ Σοσό το 1961, όπου έγινε εξαιρετικός αμυντικός αγωνιζόμενος ως Δεξί Μπακ προτού μετακινηθεί στην θέση του Κεντρικού Μπακ, αργότερα, στην Ολιμπίκ Μαρσέιγ.

Σύντομα έλαβε την πρώτη του κλήση στην Εθνική Γαλλίας στις 2 Δεκεμβρίου 1964, σε ηλικία 22 ετών, απέναντι στο Βέλγιο. ήταν στην συνέχεια μέλος της γαλλικής ομάδας που έλαβε μέρος στο Παγκόσμιο Κύπελλο του 1966 στην Αγγλία, αγωνιζόμενος σε όλους τους αγώνες της Γαλλίας.

Επιστρέφοντας από το Παγκόσμιο Κύπελλο, υπέγραψε συμβόλαιο συνεργασίας με την ΑΣ Σαιντ-Ετιέν, όπου κατέκτησε τους πρώτους του τίτλους, θεωρούμενος, τότε, ως ο καλύτερος Γάλλος ποδοσφαιριστής της δεκαετίας του 1960, κατακτώντας το βραβείο του **Γάλλου Παίκτη της Χρονιάς** το 1967 και το 1968. 

Εντελώς ξαφνικά, εγκατέλειψε την Φορέ με προορισμό την Ολιμπίκ Μαρσέιγ μαζί με τον τερματοφύλακα Ζορζ Καρνύ το 1971 κατακτώντας το "double" με την Ολιμπίκ Μαρσέιγ στην πρώτη του σεζόν. Ολοκλήρωσε την ποδοσφαιρική του καριέρα στην ΦΚ Μαρτίγκ έχοντας πραγματοποιήσει συνολικά άνω των 400 συμμετοχών σε σύνολο 11 σεζόν. Το ρεκόρ του επίτευξης τερμάτων των 60 τερμάτων είναι πολύ καλός αριθμός για αμυντικό και βοηθήθηκε σημαντικά από την ικανότητά του στην εκτέλεση ελεύθερων χτυπημάτων.

Στη συνέχεια, είχε μια σύντομη καριέρα ως αθλητικός διευθυντής στη διάρκεια της οποίας ανακάλυψε αρκετούς ταλαντούχους παίκτες όπως οι Γκρεγκορί Κουπέ και Λιούμπομιρ Μόραφτσικ όσο εργαζόταν στην ΑΣ Σαιντ-Ετιέν. Αυτό τον καιρό ασχολείται με την προπόνηση νεαρών ποδοσφαιριστών.

Εξωτερικοί Σύνδεσμοι
--------------------

* Προφίλ από την Γαλλική Ομοσπονδία Ποδοσφαίρου[*νεκρός σύνδεσμος*]
* Βιογραφικό και φωτογραφίες
Το **Αχοένιο** είναι μια θειούχος χημική ένωση που βρίσκεται στο σκόρδο. Απομονώθηκε για πρώτη φορά και μελετήθηκε εργαστηριακά το 1984. Το όνομα (και η προφορά με "χ") προέρχεται από την ισπανική λέξη για το σκόρδο, "ajo" ("άχο"). Στο σκόρδο υπάρχει σαν μίγμα δύο ισομερών, του *E*- και *Z*- αχοενίου.

Από χημικής σκοπιάς είναι ένα ακόρεστο δισουλφίδιο, το οποίο σχηματίζεται από δύο μόρια αλλισίνης, της ένωσης που προσδίδει στο σκόρδο την χαρακτηριστική έντονη οσμή και γεύση του. Η αλλισίνη σχηματίζεται όταν υπάρχει ρήξη των ιστών του σκόρδου. Όταν η αλλισίνη διαλυθεί σε διάφορους διαλύτες, όπως για παράδειγμα στο ελαιόλαδο, τότε μέρος αυτής συνδυάζεται και παράγει το αχοένιο. Το αχοένιο βρίσκεται επίσης σε εκχυλίσματα σκόρδου. Είναι πλέον σταθερό και άφθονο σε παρασκευάσματα ψιλοκομμένου σκόρδου σε εδώδιμα έλαια.

Έχει πολλές ιδιότητες που παρουσιάζουν ιατρικό ενδιαφέρον. Λειτουργεί σαν αντιοξειδωτικό, εμποδίζοντας την απελευθέρωση του υπεροξειδίου. Έχει επίσης αντιθρομβωτικές ιδιότητες, καθώς και ευρύ φάσμα αντιμικροβιακών (αντιβακτηριδιακών και αντιμυκητιακών) ιδιοτήτων.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αχοένιο** |

Παραπομπές
----------

1. ↑  Block E, Ahmad S, Jain MK, Crecely R, Apitz-Castro R, Cruz MR (1984). «(*E*,*Z*)-Ajoene: A potent antithrombotic agent from garlic». *J. Am. Chem. Soc.* **106**: 8295–8296. doi:10.1021/ja00338a049.
2. ↑  Block, Eric (1985). «The chemistry of garlic and onions». *Scientific American* **252** (March): 114–119. doi:10.1038/scientificamerican0385-114. PMID 3975593.
3. ↑  Block E, Ahmad S, Catalfamo JL, Jain MK, Apitz-Castro R (1986). «The chemistry of alkyl thiosulfinate esters. 9. Antithrombotic organosulfur compounds from garlic: structural, mechanistic, and synthetic studies». *J. Am. Chem. Soc.* **108**: 7045–7055. doi:10.1021/ja00282a033.
4. ↑  Block, Eric (2010). *Garlic and Other Alliums: The Lore and the Science*. Royal Society of Chemistry. ISBN 978-0-85404-190-9.
5. ↑  Torres J, Romero Η (2012). «In vitro antifungal activity of ajoene on five clinical isolates of Histoplasma capsulatum var. capsulatum». *Revista Iberoamericana de Micologia* **29** (1): 24–28. doi:10.1016/j.riam.2011.04.001. PMID 21635962.
6. ↑  Ledezma E, Apitz-Castro R (2006). «Ajoene the main active compound of garlic (*Allium sativum*): a new antifungal agent». *Revista Iberoamericana de Micologia* **23** (2): 75–80. PMID 16854181.

Δείτε επίσης
------------

* Αλλισίνη
* Αλλιίνη
* Σκόρδο
Το **Μουλβιμπαζάρ** (Βεγγαλικά: মৌলভীবাজার‎) είναι μια πόλη στο βόρειο-ανατολικό Μπαγκλαντές, νότια του Σιλχέτ. Είναι η πρωτεύουσα της επαρχίας Μουλβιμπαζάρ. Το Μουλβιμπαζάρ βρίσκεται στις όχθες του ποταμού Μάνου. Η πόλη έχει υψηλή πυκνότητα πληθυσμού. Η περιοχή του Μουλβιμπαζάρ είναι γνωστή για τους κήπους τσαγιού και τα τροπικά δάση.
Οι περισσότεροι κήποι δασών στο Μπανγκλαντές βρίσκονται στο Μουλβιμπαζάρ. Έχει πληθυσμό 41.358 κατοίκων.

Μερικά αξιοθέατα είναι ο καταρράκτης Μαντόμπ Κούντο, ο Καταρράκτης Χουμ Χουμ, η Λίμνη Μαντομπούρ, το Ινστιτούτο Έρευνας Τσαγιού του Μπανγκλαντές.

Κλίμα
-----

Το Μουλβιμπαζάρ έχει υγρό υποτροπικό κλίμα. Ο τύπος της κλιματικής ταξινόμησης Κέππεν είναι ο Cwa. Το κλίμα του Μουλβιμπαζάρ γενικά σημειώνονται με μουσώνες, υψηλή θερμοκρασία, μεγάλη υγρασία και έντονες βροχοπτώσεις. Η θερμή εποχή ξεκινά νωρίς τον Απρίλιο και συνεχίζεται μέχρι και τον Ιούλιο. Η μέση ετήσια θερμοκρασία στο Μουλβιμπαζάρ είναι 24.7 °C. Η μέση βροχόπτωση είναι 2.805 χιλιοστά.

| Κλιματικά δεδομένα Μουλβιμπαζάρ |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 25.6 | 27.7 | 31.6 | 32.7 | 31.5 | 31.6 | 31.6 | 31.6 | 31.8 | 30.8 | 29.1 | 26.5 | 30,18 |
| Μέση Ελάχιστη °C (°F) | 9.7 | 12.2 | 17.1 | 21.1 | 23.0 | 24.4 | 25.0 | 24.9 | 24.6 | 21.9 | 16.3 | 11.5 | 19,31 |
| Υετός mm (ίντσες) | 13 | 29 | 103 | 249 | 422 | 570 | 460 | 402 | 313 | 204 | 34 | 6 | 2,805 |
| *Πηγή: Climate-Data.org,Climate data* |
Ο Ζουμπέρ το 2008.
Ο **Μπραϊάν Ζουμπέρ** (γαλλ.: *Brian Joubert*, 20 Σεπτεμβρίου 1984) είναι Γάλλος αθλητής του καλλιτεχνικού πατινάζ. Ήταν παγκόσμιος πρωταθλητής για το 2007, τρεις φορές πρωταθλητής Ευρώπης (2004, 2007 και 2009), ενώ έχει στεφθεί έξι φορές πρωταθλητής Γαλλίας και έχει κερδίσει και ένα Γκραν Πρι Καλλιτεχνικού Πατινάζ.

Βιογραφία
---------

Γεννήθηκε στο Πουατιέ της Γαλλίας και σε μικρή ηλικία πέρασε μια σοβαρή ασθένεια που οδήγησε στην απώλεια του ενός νεφρού του. Λόγω της ασθένειας επέλεξε να ασχοληθεί με το πατινάζ αντί με άλλα, μαχητικά σπορ, που του άρεσαν περισσότερο. Ξεκίνησε να κάνει πατινάζ στην ηλικία των τεσσάρων, μαζί με τις δυο μεγαλύτερες αδερφές του.

Ο Ζουμπέρ είναι διασημότητα στη Γαλλία, εν μέρει λόγω και της σχέσης του με την πρώην Μις Γαλλία Λετίσια Μπλεζέ. Αργότερα ο Ζουμπέρ υπέβαλε μήνυση εναντίον της, επειδή εκείνη δήλωσε σε περιοδικά πως ήταν ομοφυλόφιλος και η σχέση ήταν "απλή βιτρίνα", κερδίζοντας τη δίκη και αποζημίωση 17.000 ευρώ.

Ο Γάλλος παγοδρόμος είναι γνωστός για τη δεινότητά του στα άλματα. Συνηθίζει τα τετραπλά *salchow* και τα τετραπλά *toe loop*. Στο Κύπελλο Ρωσίας του 2006, ο Ζουμπέρ εισήλθε στην ελίτ των ανδρών παγοδρόμων εκτελώντας τρία τετραπλά άλματα κατά τη διάρκεια του μεγάλου προγράμματός του.  Έχει δηλώσει σε συνεντεύξεις ότι θεωρεί τα τετραπλά άλματα σημαντικά για το μέλλον του καλλιτεχνικού πατινάζ ως αθλήματος.

Ο αθλητής χρηματοδοτεί μια ένωση που υποστηρίζει τα παιδιά με σύνδρομο Ουίλιαμς. Το 2006 εξέδωσε την αυτοβιογραφία του με τίτλο *Brian Joubert: le Feu sur la Glace* (*Μπράιαν Ζουμπέρ, Η Φωτιά Πάνω στον Πάγο*).

Παραπομπές
----------

1. ↑  *GeneaStar*. joubertb0.
2. ↑  *Roglo*. p=brian;n=joubert.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb150650140. Ανακτήθηκε στις 10  Οκτωβρίου 2015.
4. ↑  00004708. Ανακτήθηκε στις 27  Απριλίου 2022.
5. ↑   Joubert, Brian, Loïc Lejay and Céline Longuèvre. *Brian Joubert: la rage de gagner*, Jacob-Duvernet (March 13, 2006). ISBN 2-84724-105-1
6. ↑  2006 NBC Olympics biography, ανακτήθηκε 23 Ιανουαρίου 2009
7. ↑   Brian Joubert asks for 40,000 Euros, ανακτήθηκε 23 Ιανουαρίου 2009
8. ↑  A new victory for Brian!, ανακτήθηκε 23 Ιανουαρίου 2009
9. ↑  Brian Joubert: In Peak Form Αρχειοθετήθηκε 2008-07-25 στο Wayback Machine. ανακτήθηκε 23 Ιανουαρίου 2009
10. ↑  2006 Cup of Russia Highlights Αρχειοθετήθηκε 2011-02-04 στο Wayback Machine. ανακτήθηκε 23 Ιανουαρίου 2009
11. ↑  Brian Joubert: Ready to Rally Αρχειοθετήθηκε 2010-02-27 στο Wayback Machine. ανακτήθηκε 23 Ιανουαρίου 2009

Εξωτερικοί σύνδεσμοι
--------------------

* Παρουσίαση στον ιστότοπο της Διεθνούς Ένωσης Πατινάζ

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 34743759
* ISNI: 0000 0000 0187 7219
* BNF: cb150650140 (data)

 |

 |
Το **Μπερμέο** (βασκική και ισπανική μορφή: *Bermeo*) είναι κωμόπολη και δήμος της επαρχίας της Βισκαΐας στην περιφέρεια της Χώρας των Βάσκων στη βόρεια Ισπανία. Ιστορικά αποτέλεσε σημαντικό αστικό κέντρο της επαρχίας, αποτελώντας τον κύριο αστικό πυρήνα πριν από την σταδιακή ανάδειξη του Μπιλμπάο από τον 14ο αιώνα και μετά και διατηρώντας τον τίτλο της «κεφαλής της Βισκαΐας» μεταξύ 1476 και 1602. Αποτέλεσε ένα από τα μεγαλύτερα λιμάνια του Κανταβρικού πελάγους και χαρακτηρίζεται από μια μεγάλη ναυτική και αλιευτική παράδοση, φτάνοντας οι αλιείς της μέχρι τον Καναδά στην αναζήτηση φαλαινών. Σήμερα η αλιεία συνεχίζει να αποτελεί την κύρια ασχολία των κατοίκων της που συνδυάζεται με μια αρκετά αξιόλογη βιομηχανία κονσερβών και τον τουρισμό, αποτελώντας κύριο αξιοθέατο η χερσόνησος του Σαν Χουάν ντε Γκαστέλουγάτσε.

Παραπομπές
----------

1. ↑  Εθνικό Ινστιτούτο Στατιστικών της Ισπανίας: «Municipal Register of Spain of 2022» 16  Μαΐου 2022. σελ. 1,235.
2. ↑  «\_\_Bermeoko Udala\_\_ Historia(7/13)». *www.bermeo.eus* (στα Αγγλικά). Ανακτήθηκε στις 4 Αυγούστου 2018.
3. ↑  «\_\_Bermeoko Udala\_\_ Historia». *www.bermeo.eus* (στα Αγγλικά). Ανακτήθηκε στις 4 Αυγούστου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157238685
* LCCN: n91007263
* GND: 4713344-2
* BNF: cb136140850 (data)

 |

 |
Ο **Βίτζε Κόοιστρα** (γεννημένος στις 3 Ιουνίου 1982) είναι Ολλανδός διεθνής πετοσφαιριστής. Έχει ύψος 209εκ και αγωνίζεται στη θέση του διαγωνίου.

Καριέρα
-------

Ο Κόοιστρα έκανε τα πρώτα του βήματα στο χώρο της πετοσφαίρισης στις ακαδημίες της Λίτσουργκους, στην οποία παρέμεινε μέχρι το 2002. Ήταν τότε που μεταπήδησε στην επίσης Ολλανδική Πιέτ Ζούμερς, στην οποία παρέμεινει για τρία χρόνια.

Το 2005 αποφάσισε να αφήσει την Ολλανδία και να ταξιδέψει στην Ιταλία, στην οποία παρέμεινε για έξι ολόκληρα χρόνια αγωνιζόμενος κατά σειρά στις Τρεντίνο (2005-06), Ρόμα Βόλει (2006-08) και Μοντένα (2008-11).

Το 2011 ταξίδεψε στην Πολωνία για λογαριασμό της Σκρα Μπελχάτοφ, στην οποία παρέμεινε για δύο χρόνια, ενώ το 2013 μεταπήδησε στην επίσης πολωνική Κτσάρνι Ράντομ, στην οποία παρέμεινε για ένα χρόνο.

Το δεύτερο μισό της αγωνιστικής περιόδου 2014-15, ο Κόοιστρα αγωνίστηκε στο ελληνικό πρωτάθλημα με τη φανέλα του Ολυμπιακού Πειραιώς.

Διεθνείς συμμετοχές
-------------------

Ο Βίτζε Κόοιστρα είναι διεθνής με την εθνική ομάδα πετοσφαίρισης της Ολλανδίας από το 2005 έχοντας πραγματοποιήσει δεκάδες συμμετοχές.

Τίτλοι
------

* 1 CEV Cup: 2008
* 1 Κύπελλο Πολωνίας: 2012
* 1 Σούπερ Καπ Πολωνίας: 2013
* 1 Λιγκ Καπ Ελλάδας: 2015

Πηγές
-----

* Στον Ολυμπιακό ο Κόοιστρα Αρχειοθετήθηκε 2016-03-06 στο Wayback Machine.
Το **Μπεντιάνι** (Γεωρ. ბედიანი) είναι χωριό που βρίσκεται στην περιφέρεια Κβέμο Κάρτλι της νότιας Γεωργίας, σε ένα στενό φαράγγι, στο νοτιοανατολικό τμήμα του δήμου Τσάλκα, περίπου 850 μέτρα πάνω από την επιφάνεια της θάλασσας, στη δεξιά όχθη του ποταμού Χράμι.

Φυσικό περιβάλλον
-----------------

Το Μπεντιάνι λόγω της τοποθεσίας του διακρίνεται από κρύους χειμώνες (η θερμοκρασία πέφτει μερικές φορές στους -20°C τον Ιανουάριο) και σχετικά ζεστά καλοκαίρια. Τα περίχωρά του καλύπτονται ως επί το πλείστον με δάση από δρυς, καρύδι, κάρπινο, σημύδα και αειθαλές πεύκο στην ψηλή ζώνη του δάσους. Είναι φημισμένο για την πλούσια πανίδα. Αποτελεί ένα από τα καλύτερα τοπία παρατήρησης των ελαφιών, αγριόχοιρων, λαγών, αλεπούδων, σκαντζόχοιρων, αρκούδων, λύκων κλπ ζώων.

Ιστορία
-------

Στο παρελθόν το χωριό ονομαζόταν "Βάρντης Τσάλα" (σε μετάφραση από τα γεωργιανά - το ροζ άλσος) όπου λειτουργούσε ένα μοναστήρι με το ίδιο όνομα, η ιστορία του οποίου ξεκινά από τους πρώτους μεσαιωνικούς αιώνες. Το μοναστήρι λειτουργούσε πριν από την ένταξη της Γεωργίας στη Σοβιετική Ένωση. Ο σημερινός οικισμός ιδρύθηκε το 1954 ως μέρος της κατοικίας εργαζομένων του φράγματος Χράμι. Από το 1963 άρχισε να λειτουργεί το Ψυχιατρικό νοσοκομείο.

Κάτοικοι
--------

Η πλειοψηφία (90%) των κατοίκων μέχρι τη δεκαετία του 1990 στο Μπεντιάνι ήταν Έλληνες. Στα τέλη του Σεπτέμβρη του 1999 εμφανίστηκαν νέοι κάτοικοι τα ορφανά παιδιά και δάσκαλοι του Παιδικού Κέντρου, που κατοικούν κοντά στο μοναστήρι του Αγίου Γεωργίου. Με τη βοήθεια των ξένων οργανώσεων οι νέοι κάτοικοι άλλαξαν τη δομή του χωριού. Αποκαταστάθηκε το παλιό Μοναστήρι όπου πλέον μονάζουν οι μοναχές. Σήμερα το Μπεντιάνι αριθμεί πάνω από 200 κατοίκους.

Παραπομπές
----------

* Charity and Education Centre - Bediani
* Summer camp in bediani, 2005 video
Ο **Βίτολντ Έντβαρντ Ζαγκούρσκι** (*Witold Edward Zagórski,* 25 Σεπτεμβρίου 1930, Βαρσοβία - 30 Ιουνίου 2016, Γκμούντεν)  ήταν Πολωνός επαγγελματίας καλαθοσφαιριστής και προπονητής καλαθοσφαίρισης.

Σταδιοδρομία ως παίκτης
-----------------------

### Σταδιοδρομία σε συλλόγους

Κατά τη διάρκεια της συλλογικής σταδιοδρομίας του, αγωνίστηκε στις πολωνικές Πολόνια Βαρσοβίας (1950-1960) και Λέγκια Βαρσοβίας (1960-1961). Κέρδισε δύο πρωταθλήματα Πολωνίας, το 1959 και το 1961. 

### Εθνική Πολωνίας

Ο Ζαγκούρσκι αγωνίστηκε σε 49 αγώνες με την Εθνική Πολωνίας από το 1951 έως το 1956. Με την Πολωνία, έπαιξε στο Ευρωμπάσκετ 1955.

Σταδιοδρομία ως προπονητής
--------------------------

### Σε συλλόγους

Ο Ζαγκούρσκι επιλέχθηκε 7 φορές (1967, 1968, 1969, 1970, 1971, 1972, 1973) ως προπονητής της ομάδας European Selection της FIBA. 

### Εθνική ομάδα

Ήταν ο προπονητής της Εθνικής Πολωνίας από το 1961 έως το 1975. Με την Πολωνία, τερμάτισε στην 5η θέση στο Παγκόσμιο Πρωτάθλημα του 1967. Επίσης κέρδισε τρία μετάλλια στο Ευρωμπάσκετ: 1 ασημένιο (1963) και 2 χάλκινα (1965 και 1967). 

Με το Ζαγκούρσκι ως προπονητή της ομάδας, η Πολωνία έπαιξε και σε τρεις θερινούς Ολυμπιακούς Αγώνες (1964 Τόκιο, 1968 Μεξικό και 1972 Μόναχο).

Προσωπική ζωή
-------------

Ο Ζαγκούρσκι πέθανε στις 30 Ιουνίου 2016, σε ηλικία 85 ετών.

Παραπομπές
----------

1. ↑  eurosport.onet.pl/koszykowka/zmarl-slynny-trener-koszykowki-witold-zagorski/dznh6v.
2. ↑  Διεθνής Ομοσπονδία Καλαθοσφαίρισης. 67916. Ανακτήθηκε στις 5  Μαΐου 2022.
3. ↑  Zmarł słynny trener koszykówki Witold Zagórski (Πολωνικά)
4. ↑  «WITOLD ZAGORSKI R.I.P». Αρχειοθετήθηκε από το πρωτότυπο στις 17 Ιουνίου 2019. Ανακτήθηκε στις 17 Ιουνίου 2019.

Πηγές
-----

* «Ζαγκούρσκι Βίτολντ». Εγκυκλοπαίδεια WIEM (στα πολωνικά). Ανακτήθηκε 2007-06-18 .

Εξωτερικοί σύνδεσμοι
--------------------

* Προφίλ στη FIBA
* Ο ΘΡΥΛΙΚΟΣ ΠΟΛΩΝΟΣ ΠΡΟΠΟΝΗΤΗΣ, ΖΑΓΚΟΥΡΣΚΙ, ΠΕΘΑΝΕ.
Το **Άβετ** (σερβικά : Авет) είναι πλάσμα της λαϊκής παράδοσης των Νότιων Σλάβων. Η πεποίθηση για την ύπαρξη ενός μυθολογικού τέτοιου πλάσματος είναι διαδεδομένη μεταξύ του πληθυσμού της Σερβίας, του Μαυροβουνίου, της Βοσνίας, και της ΠΓΔΜ. Το όνομα επίσης χρησιμοποιήτε σε κατάρες.

Υπάρχουν διάφορες ερμηνείες του ονόματος Άβετ. Προέρχεται από την αραβική λέξη *Hayale*, η οποίο σημαίνει οφθαλμαπάτη, ή την τουρκική λέξη *afet* που σημαίνει ατύχημα ή θαύμα. Στην παλαιά ρωσική γλώσσα εμφανίζεται η έκφραση "aviti", που σημαίνει να καλέσετε / απαντήσετε ή να δείξετε / δείξετε .

Στη Γκρούζα θεωρείται φάντασμα που εμφανίζεται τη νύχτα με τη μορφή ενός γέρου με μακριά γενειάδα και διογκωμένα μάτια από τα οποία βγαίνουν φλόγες. Στη ΠΓΔΜ, θεωρείται ότι είναι το φάντασμα της ψυχής αμαρτωλού ανθρώπου που πέθανε υποφέροντας ή αυτοκτονώντας πριν από καιρό και η ψυχή του δεν μπορεί να πάει στον παράδεισο. Έχει άσχημη μορφή τυλιγμένο σε μια κουβέρτα, ή στη μορφή μαύρης νυχτερίδας.

Κοινή σε όλες τις περιγραφές είναι η τρομακτική του μορφή, εικόνα που προκαλεί φόβο στους ανθρώπους. Σαν φάντασμα αναφέρεται ότι συχνά μένει σε εγκαταλελειμμένα σπίτια και ερείπια. Τις περισσότερες φορές εμφανίζονται στις ημέρες των Χριστουγέννων και τα Θεοφάνια όταν και είναι πιο επικίνδυνα για τους ανθρώπους. Για την προστασία οι άνθρωποι συχνά χρησιμοποιούσαν το σκόρδο, το οποίο βάζουν στην τσέπη τους.

Στην περιοχή του Κραγκούγιεβατς οι γυναίκες είχαν τη συνήθεια τα βράδια να δένουν κάλτσες στις μακριές φούστες τους για να τις παίρνει το Άβετ και να τις φορά, και στο Σεράγεβο προστατεύονται με την τοποθέτησή κλουβιών σε πουρνάρια.

Παραπομπές
----------

1. 1 2 3 4 5 6 7  Шпиро Кулишић· Петар Ж. Петровић· Никола Пантелић (1970). «Авет». *Српски митолошки речник*. Београд: Нолит. σελ. 8.
2. 1 2 3 4 5 6 7 8  Светлана M. Толстој· Љубинко Раденковић (2001). «Авет». *Словенска митологија: енциклопедијски речник*. Београд: Zepter Book World. σελ. 1. ISBN 978-86-7494-025-9.
Ο **άγιος νεομάρτυρας Γεώργιος ο εκ Φιλαδελφείας** είναι Μικρασιάτης άγιος της Ορθόδοξη Εκκλησίας η μνήμη του οποίου τιμάται στις 2 Οκτωβρίου.

Βίος
----

Γεννήθηκε στη Φιλαδέλφεια (Μικρά Ασία). Έφυγε από την πατρίδα του και πήγε στην πόλη Καρατζασού της Ηλιούπολης, όπου ασκούσε την τέχνη του αμπατζή (σαγματοποιού). Μία νύκτα ένας μεθυσμένος Τούρκος έπεσε κάτω και πέθανε. Επειδή οι Τούρκοι ζητούσαν από τους χριστιανούς πρόστιμο, ο Γεώργιος δεν ήθελε να πληρώσει. Μετά από απειλές και εκφοβισμόυ των Τούρκων ο Γεώργιος έγινε μωαμεθανός. Μετά από λίγες μέρες ωστόσο μετανόησε για την πράξη του αυτή και πήγε στο Άγιον Όρος, όπου έμεινε για αρκετό χρονικό διάστημα. Επέστρεψε στην πόλη Καρατζασού της Μικράς Ασίας και εκεί ομολόγησε τη χριστιανική του πίστη και μαρτύρησε με αποκεφαλισμό στις 2 Οκτωβρίου 1794.

Παραπομπές
----------

1. ↑  Άγιος Γεώργιος εκ Φιλαδελφείας, ο νεομάρτυρας (†1794), saints-of-mount-athos
2. ↑  Άγιος Γεώργιος ο Νεομάρτυρας που μαρτύρησε στο Καρατζασού, saint.gr
3. ↑  Γεώργιος ο εκ Φιλαδελφείας Νεομάρτυρας που μαρτύρησε στο Καρατζασού, mountathos.org
Συντεταγμένες: 12°1′58″N 61°39′59″W﻿ / ﻿12.03278°N 61.66639°W﻿ / 12.03278; -61.66639

| Saint David  Άγιος Δαβίδ |
| --- |
|
| Συνταγμένες: | 13°39′00″S 32°38′00″E |
|
| Χώρα: | Γρενάδα |
|
| ενορία: | Άγιος Δαβίδ |
|
| Περιφέρεια: | Άγιος Δαβίδ |
|
| Υψόμετρο: | 26 πόδια (8 μέτρα) |
|
| Πληθυσμός: | 1991: 1.200 2005: 1320 |

Ο **Άγιος Δαβίδ** (αγγλικά: Saint David, ή για συντομία St. David) είναι μια πόλη της Γρενάδας. Είναι η πρωτεύουσα της ενορίας και της περιφέρειας Άγιος Δαβίδ. Έχει υψόμετρο 26 πόδια (8 μέτρα). Βρίσκεται νοτιοανατολικά του νησιού και νότια-κεντρικά του Αγίου Δαβίδ ανάμεσα στις πόλεις Γουέστερχωλ και Λα Ταντ. Είναι σε πληθυσμό η τέταρτη μεγαλύτρερη πόλη της Γρενάδας μετά την πρωτεύουσα Σαιντ Τζόρτζις, τη Γκρενβίλ και τη Γκουγιάβ. Έχει πληθυσμό 1.320 κατοίκων (απογραφή 2005).

Γεωγραφία
---------

Ο Άγιος Δαβίδ βρίσκεται νοτιοανατολικά του νησιού και νότια-κεντρικά του Αγίου Δαβίδ ανάμεσα στις πόλεις Γουέστερχωλ και Λα Ταντ. Βρίσκεται βόρεια του Μωλτί και ανατολικά τις Συρακούσες).

Δημογραφία
----------

Ο Άγιος Δαβίδ είχε το 1991 1.200 κατοίκους, ενώ το 2005 1.320. Υπολογίζεται ότι το 2012 είχε πληθυσμό 1.289 κατοίκων.

Δείτε επίσης
------------

* Κατάλογος πόλεων της Γρενάδας
* Άγιος Δαβίδ (ενορία), Γρενάδα

Παραπομπές
----------

1. ↑  Google Earth
2. ↑  «Άγιος Δαβίδ». Falling Rain.
3. ↑  Google Earth.
4. ↑  World Gazetteer Ανακτήθηκε 18 Απριλίου 2012

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πρωτεύουσες της Γρενάδας |
| --- |
|  |
| Εθνική Πρωτεύουσα | 
Σαιντ Τζόρτζις |
|  |
| Πρωτεύουσες Ενοριών | 
* Γκρενβίλ
* Σαιντ Τζόρτζις
* Άγιος Δαβίδ
* Γκουγιάβ
* Βικτόρια
* Σωτέρ
 |
|  |
| Πρωτεύουσες Περιφερειών | 
* Γιούνιον
* Κόνφερενς
* Λα Φιλέτ
* Γκρενβίλ
* Σουτζ
* Τεμπέ
* Μπωσεζούρ
* Μορν Ζαλού
* Σεντάλ
* Σαιντ Τζόρτζις
* Άγιος Δαβίδ
* Γκουγιάβ
* Βικτόρια
* Σωτέρ
 |
|  |
| Πρωτεύουσα Ανεξάρτητης Περιοχής | 
Χίλσμπορο |

 |
Ο ***Βίτο Τζενοβέζε*** (αγγλικά: Vito Genovese) (21 Νοεμβρίου 1897 - 14 Φεβρουαρίου 1969) ήταν Ιταλο-Αμερικάνος γκάνγκστερ και από τους βασικούς ηγέτες της Ιταλο-Αμερικανικής Μαφίας την περίοδο 1930 - 1960, και υπαρχηγός της οικογένειας Λουτσιάνο, που αργότερα μετονομάστηκε σε Οικογένεια Τζενοβέζε. Το 1959 καταδικάστηκε σε κάθειρξη 15 ετών για εμπόριο ναρκωτικών και πέθανε από καρδιακή προσβολή στο ιατρικό κέντρο των φυλακών του Σπρίγκφιλντ του Μιζούρι στις 14 Φεβρουαρίου 1969.

Πρώτα χρόνια
------------

Γεννημένος σε ένα χωριό κοντά στην Νάπολι της Ιταλίας το 1897 ο Τζενοβέζε μετανάστευσε στις Ήνωμενες Πολιτείες το 1913 με την οικογένεια του, όπως πολλές οικογένειες της Νάπολης, ελπίζοντας σε μια καλύτερη ζωή.
Η οικογένεια του εγκαταστάθηκε στην Μικρή Ιταλία του Μανχάτταν και γρηγόρα ο Τζενοβέζε εντάχθηκε σε μικρές συμμορίες της περιοχής.

Οργανωμένο έγκλημα
------------------

Η ένταξη του στους κόλπους της ιταλικής μαφίας θα γίνει στην εποχή της ποτοαπαγόρευσης, όταν δούλευε για τον Τζο Μασερία μαζί με τον Λάκι Λουτσιάνο, που τον είχε γνωρίσει αρκετά χρόνια νωρίτερα.
Το 1931 όταν ξεκίνησε ο Πόλεμος του Καστελαμαρέζε ανάμεσα στον Μασερία και τον Σαλβατόρε Μαραντζάνο, ο Τζενοβέζε μαζί με τον Λουτσιάνο συνωμότησαν μυστικά με τον Μαραντζάνο για την δολοφονία του Μασερία, η οποία πραγματοποιήθηκε στις 30 Απριλίου 1931. Μετά την δολοφονία του Μασερία ο Μαραντζάνο αναδιοργάνωσε όλες τις συμμορίες στις διαβόητες πέντε οικογένειες της Νέας Υόρκης. Ο Λουτσιάνο ανέλαβε την συμμορία του Μασερία και η οποία θα ονομαστεί Οικογένεια Λουτσιάνο με τον Βίτο Τζενοβέζε ως υπαρχηγό. Έξι μήνες αργότερα ο Λουτσιάνο, ο Τζενοβέζε και ο Κοστέλο θα δολοφονήσουν τον Μαραντζάνο, επειδή δεν ήθελαν να είναι Αφεντικό όλων των Αφεντικών (**Capo di tutti Capi**) και θα δημιουργήσουν την περίφημη Επιτροπή. Το 1936 μετά την καταδίκη του Λάκι Λουτσιάνο σε 50 χρόνια κάθειρξη και την φυλάκιση του, ο Βίτο Τζενοβέζε θα γίνει αρχηγός της οικογένειας, η οποία θα γίνει γνωστή μετά ως Οικογένεια Τζενοβέζε.

Το 1934 διέταξε την δολοφονία κάποιου Φερνινάντ Μποκία. Μετά την απαγγελία κατηγορίας περί ηθικής αυτουργίας και την καταβολή εγγύησης ο Τζενοβέζε θα γυρίσει στην Ιταλία, όπου θα αναπτύξει ισχυρή φιλία με τον δικτάτορα Μπενίτο Μουσολίνι και το φασιστικό κόμμα. Όταν τελείωσε ο 2ος Παγκόσμιος Πόλεμος, ο Τζενοβέζε επέστρεψε στην Νέα Υόρκη, όπου δραστηριοποιήθηκε κυρίως στο εμπόριο ναρκωτικών, κάτι που τον οδήγησε στη φυλάκιση του το 1958 για 15 χρόνια κάθειρξη. Ο Βίτο Τζενοβέζε πέθανε από καρδιακή προσβολή στις φυλακές του Σπρίνγκφιλντ του Μιζούρι.

Παραπομπές
----------

1. ↑  Βιογραφία Βίτο Τζενοβέζε Αρχειοθετήθηκε 2018-03-15 στο Wayback Machine. στο Biography.com (αγγλικά) ανακτήθηκε 12 Οκτωβρίου 2018
2. ↑  Η μετανάστευση των Ιταλών στις ΗΠΑ Αρχειοθετήθηκε 2017-10-14 στο Wayback Machine. ανακτήθηκε στις 17 Φεβρουαρίου 2020
3. ↑  «Βιογραφία του Βίτο Τζενοβέζε». Encyclopedia Britannica. Αρχειοθετήθηκε από το πρωτότυπο στις 12 Σεπτεμβρίου 2015. Ανακτήθηκε στις 10 Νοεμβρίου 2019.  (Αγγλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 63345043
* LCCN: n99284550
* SUDOC: 254697208

 |

 |
Συντεταγμένες: 39°09′37″N 21°00′55″E﻿ / ﻿39.16028°N 21.01528°E﻿ / 39.16028; 21.01528

Ο **Άγιος Δημήτριος** ή αλλιώς *Κυράτσα* είναι χωριό της δημοτικής κοινότητας και δημοτικής ενότητας (τέως δήμου) Πέτα, του δήμου Νικολάου Σκουφά, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.

Γεωγραφία
---------

Ο Άγιος Δημήτριος είναι μεγάλο πεδινό χωριό στο νοτιοκεντρικό τμήμα του νομού Άρτας. Βρίσκεται πάνω στην Ιονία Οδό και στην ανατολική όχθη του Αράχθου, σε μέσο σταθμικό υψόμετρο 60. Απέχει 1 χλμ. Β.ΒΑ. της Άρτας.

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 959 |
| 2001 | 1.098 |
| 2011 | 1.482 |

Πραγματικός (de facto) | Έτος | Πληθυσμός |
| --- | --- |
| 1971 | 378 |
| 1981 | 739 |
| 1991 | 953 |
| 2001 | 1.014 |
| 2011 | 1.422 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1971 και προσαρτήθηκε στην κοινότητα Πέτα. Με το ΦΕΚ 87Α - 07/06/2010, αποσπάστηκε από τον δήμο Πέτα και προσαρτήθηκε στον δήμο Νικολάου Σκουφά.

Αξιοθέατα
---------

* Ο ναός του Αγίου Δημητρίου στο κέντρο του οικισμού
* Η ξύλινη τοξωτή γέφυρα στον Άραχθο ποταμό

Παραπομπές
----------

1. ↑  *GEOnet Names Server*. 11  Ιουνίου 2018. 9105091.
2. 1 2
3. 1 2
4. 1 2 3  Δομή 1:221
5. 1 2 3  ΠΛΜ 1:453
6. ↑  «Διακοπές», σ. 889
7. ↑
8. ↑
9. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Δομή, 2002-4
* Περιοδικό «Διακοπές», εκδ. Δ.Ο.Λ. 2010
* eetaa.gr
Ο **Βίσεντς Μαρτίνεθ** (12 Ιανουαρίου 1925 - 2 Οκτωβρίου 2018) ήταν καταλανικής καταγωγής ισπανός ποδοσφαιριστής ο οποίος αγωνιζόταν για την Μπαρτσελόνα στην δεκαετία του 1940. Αγωνιζόταν ως αμυντικός.

Ποδοσφαιρική σταδιοδρομία
-------------------------

Γεννήθηκε στην Βαρκελώνη της Καταλωνίας. Ο Μαρτίνεθ ξεκίνησε την καριέρα του παίζοντας για την τοπική ομάδα Πένια Αξιό Κατόλικα, στο Λ'Οσπιταλέτ. Αργότερα εντάχθηκε στην Ρασίνγκ ντε Σαντς πριν υπογράψει για την Μπαρτσελόνα. Στις 19 Οκτωβρίου 1941, στην ηλικία των 16 ετών, 10 μηνών και 5 ημερών, ο Μαρτίνεθ έγινε ο νεότερος παίκτης της Μπαρτσελόνας, παίζοντας σε ένα Ελ Κλάσικο στο εστάδιο Τσαμαρτίν της Ρεάλ Μαδρίτης όπου η ομάδα του ηττήθηκε με 4-3. Ο Μαρτίνεθ έκανε έξι ακόμη εμφανίσεις για την Λα Λίγα 1941-42, πριν φύγει ως δανεικός για την Σαβαδέλ το 1942 για δύο χρόνια. Μετά την επιστροφή του στην Μπαρτσελόνα, ο προπονητής Ζοζέπ Σαμιτιέρ απέρριψε μια πρόταση από την Μπαρτσελόνα για τον Μαρτίνεθ. Λίγο αργότερα τραυματίστηκε στο μηνίσκο και έτσι τελείωσε απροσδόκητα η σταδιοδρομία του στην Μπαρτσελόνα.

Το 1945, ο Μαρτίνεθ υπέγραψε με την Ζιμνάστικ, κάνοντας 38 εμφανίσεις σε τέσσερις σεζόν. Το 1949 υπέγραψε με την Λινένσε της νότιας Ανδαλουσίας. Ο Μαρτίνεθ έμεινε στο σύλλογο για μια σεζόν κάνοντας 26 εμφανίσεις. Το 1950, ο Μαρτίνεθ επέστρεψε στην Καταλονία και εντάχθηκε στην Ιγουαλάδα, και το 1951 υπέγραψε με την Σαντ Ανδρέου. Το 1952 επέστρεψε στην Ζιμνάστικ, ενώ το 1953 αποχώρησε οριστικά λόγω τραυματισμού.

Προσωπική ζωή
-------------

Λόγω των γλωσσικών πολιτικών της Ισπανίας του Φράνκο, ο Μαρτίνεθ αναφερόταν με το καταλανικό όνομα Βίσεντς και το ισπανικό Βιθέντε. Στις 2 Οκτωβρίου 2018 απεβίωσε σε ηλικία 93 ετών, έχοντας αποκτήσει δύο γιους, τους Βίσεντς και Λουίς.

Παραπομπές
----------

1. ↑  (Καταλανικά, Ισπανικά, Αγγλικά) *BDFutbol*. 10479. Ανακτήθηκε στις 25  Απριλίου 2022.
2. ↑  «Un emblema del Nàstic, récord de precocidad en el Barça» [A *Nàstic* emblem, youth record at *Barça*] (στα Ισπανικά). Diari de Tarragona. 27 Αυγούστου 2019. Ανακτήθηκε στις 2 Σεπτεμβρίου 2019.
3. 1 2  «El Barcelona guarda un minuto de silencio por las víctimas de Mallorca… y el ex balono Vicenç Martínez Alama» (στα Ισπανικά). La Calle Real. 20 Οκτωβρίου 2018. Αρχειοθετήθηκε από το πρωτότυπο στις 31 Αυγούστου 2019. Ανακτήθηκε στις 31 Αυγούστου 2019.
4. 1 2  «Martínez, Vicente Martínez Alama». BDFutbol. Ανακτήθηκε στις 31 Αυγούστου 2019.
5. ↑  «Martínez Alama: Un debutante precoz» (στα Ισπανικά). Sport. 25 Αυγούστου 2019. Ανακτήθηκε στις 31 Αυγούστου 2019.
Ο **Μουλούντ Χαμρούς** (αραβικά: مولود حمروش‎, γεν. 3 Ιανουαρίου 1943, Κωνσταντίνη) ήταν ο αρχηγός της κυβέρνησης της Αλγερίας από τις 5 Σεπτεμβρίου 1989 έως τις 5 Ιουνίου 1991.

Βιογραφία
---------

Γεννήθηκε στην Κωνσταντίνη της Αλγερίας. Ήταν ηγετικό μέλος του Εθνικού Απελευθερωτικού Μετώπου. Ωστόσο, αφού υπηρέτησε ως αρχηγός της κυβέρνησης της Αλγερίας, συμμετείχε σε σοβαρές διαμάχες με άλλους ηγέτες του κόμματος, οι οποίοι ανέφερε ότι βρισκόταν πολύ κοντά στον στρατό. Υπήρξε ανεπιτυχώς ανεξάρτητος υποψήφιος στις προεδρικές εκλογές του 1999.

Ως πρωθυπουργός στις αρχές του 1991, προσπάθησε να περιορίσει την εξουσία των στρατιωτικών δυνάμεων και των δυνάμεων ασφαλείας και για αυτόν τον λόγο αναγκάστηκε να αποχωρήσει τον Ιούνιο του ιδίου έτους.

Μια δεκαετία αφότου η στρατιωτική δικτατορία αρνήθηκε την εκλογική νίκη στο Ισλαμικό Μέτωπο Σωτηρίας, ο Χαμρούς περιέγραψε θετικά τα γεγονότα του 1991 ως μια περίοδο με τις υπερβολές που απαιτούνται για έναν λαό που μόλις «απελευθερώθηκε» αφού «παρεμποδίστηκε να μιλήσει για 30 χρόνια».

Παραπομπές
----------

1. ↑  (Γερμανικά) *Munzinger Personen*. 00000019237. Ανακτήθηκε στις 9  Οκτωβρίου 2017.
2. ↑  Ανακτήθηκε στις 24  Ιουνίου 2019.
3. ↑  «Algeria». *www.worldstatesmen.org*. Ανακτήθηκε στις 13 Ιουλίου 2020.
4. ↑  Naylor, Phillip C. (2015). *Historical Dictionary of Algeria*. Lanham: Rowman & Littlefield. σελ. 289. ISBN 978-0-8108-7919-5.
5. ↑  Devoluy, Pierre (1994). *La poudriere algerienne*. France: Pluriel. σελίδες 39–40.
6. ↑  Mellah, Salima. «Le mouvement islamiste algérien entre autonomie et manipulation Dossier n 19» (PDF). Comité Justice pour l'Algérie. Ανακτήθηκε στις 13 Ιουλίου 2020.

| Πολιτικά αξιώματα
 |
| --- |
| ΠροκάτοχοςΚασντί Μερμπάχ | **Αρχηγός της Κυβέρνησης της Αλγερίας**1989–1991 | ΔιάδοχοςΣιντ Αχμέντ Γκοζαλί |
|
Συντεταγμένες: 15°35′N 61°22′W﻿ / ﻿15.583°N 61.367°W﻿ / 15.583; -61.367

Η **Μπενς** (αγγλικά: Bense) είναι ένα χωριό της Δομινίκας. Βρίσκεται στον Άγιο Ανδρέα. Βρίσκεται βορειοανατολικά της Δομινίκας και κεντρικά του Αγίου Ανδρέα. Έχει πληθυσμό 780 κατοίκων (2001). Στην Μπενς γίνονται οι συναντήσεις των συμβουλίων του χωριού.

Γεωγραφία
---------

Η Μπενς βρίσκεται βορειοανατολικά της Δομινίκας και κεντρικά του Αγίου Ανδρέα. Βρίσκεται κοντά στην Καλιμπισί και στην Χάμπστεντ. Βρίσκεται στην κορυφή ενός λόφου που κοιτάει τη θάλασσα.

Δημογραφία
----------

Η Μπενς, σύμφωνα με την απογραφή του 2001, η Μπενς έχει πληθυσμό 780 κατοίκων. Οι περισσότεροι από αυτούς είναι αγρότες, επειδή είναι κοντά σε χωράφια.

Άποψη
-----

Η Μπενς βρίσκεται στην κορυφή ενός λόφου που κοιτάει τη θάλασσα. Συμπεριλαμβάνει το Σχολείο της Μπενς, τις εκκλησίες Μπαπτίστ και Σέβενθ-Ντέι Αντβέντιστ και διάφορα άλλα κτήρια.

Δείτε επίσης
------------

* Κατάλογος οικισμών της Δομινίκας

Εξωτερικοί σύνδεσμοι
--------------------

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Άγιος Ανδρέας, Δομινίκα |
| --- |
|  |
|  | Χωριά | 
* Ανς ντυ Με
* Βιέιγ Καζ
* Γούντφορντ Χιλ
* Καλιμπισί
* Μαριγκό
* Μπενς
* Ντω ντ'Αν
* Ουέσλι
* Παι Μπους
* Πενβίλ
* Τιμπώ
* Χάμπστεντ
 |
|  |
| Κόλποι | 
* Μάνγκο Χόουλ
* Λοντοντερί
* Μίντλ Μπέυ
* Πάντο Χόουλ
* Κόλπος Σοφιά
* Κόλπος Γουόκερ'ς Ρεστ
* Μαριγκό
* Ραφ
* Λα Ταιλ
* Αγκουσά
* Οτρού
* Σάντουιτς
* Κόλπος Γκραντ Μπαπτίστ
* Κόλπος Πετίτ Μπαπτίστ
 |
|  |
| Ποτάμια | 
* Ανς ντυ Με
* Τουλαμάν
* Μέλβιλ Χωλ
* Ινδικός
* Χάμπστεντ
* Μπαμλαμπού
* Κάναλ
* Παγκουά
* Σαιντ Μαιρί
 |

 |
Το **Vanua'aku Pati** (μπορεί να αποδοθεί ως *Κόμμα η Γη μας*) είναι ένα σοσιαλιστικό κόμμα του Βανουάτου.

Ιστορικό
--------

Ιδρύθηκε στις αρχές της δεκαετίας του 1970 από τον Ουόλτερ Λίνι και ήταν γνωστό ως το 1974 με την ονομασία Εθνικό Κόμμα των Νέων Εβρίδων. Το κόμμα κέρδισε τις εκλογές του 1979 πριν την ανεξαρτησία και ο Λίνι έγινε ανώτερος υπουργός. Η χώρα έγινε ανεξάρτητη το 1980 με πρώτο πρωθυπουργό τον Λίνι ως το 1991. Το κόμμα διασπάστηκε το 1991 και ανάμεσα στους αποχωρήσαντες από αυτό ήταν και ο ιδρυτής. Μετά τις εκλογές του 1991 το κόμμα απώλεσε την κυριαρχία του στην κυβέρνηση. Παρά το γεγονός αυτό, παρέμεινε ισχυρό. Τα μέλη του κόμματος Ντόναλντ Καλπόκας και Έντουαρντ Ναταπέι χρημάτισαν πρωθυπουργοί. Στις αρχές του 2000 το κόμμα άρχισε να χάνει σταθερά τη δύναμή του στο Κοινοβούλιο. Το 1998 πήρε 18 έδρες, το 2002 μειώθηκαν στις 14 και το 2004 μόνο 8 έδρες. Μετά τις εκλογές εκείνες και την αποχώρηση του Ναταπέι από την πρωθυπουργία, η ηγεσία του κόμματος αρνήθηκε να στηρίξει την κυβέρνηση συνασπισμού του Σερζ Βοχόρ. Έπειτα από την κατακραυγή για την αναγνώριση της Ταϊβάν και της Κίνας, το κόμμα επανενώθηκε το Δεκέμβριο του 2004 και συνετέλεσε στην ανατροπή του Βοχόρ. Έπειτα από ένα σύντομο διάλειμμα συμμετοχής στην κυβέρνηση συνασπισμού, το κόμμα επανήλθε τον Ιούλιο του 2007με τον ηγέτη του, Ναταπέι, να γίνεται αντιπρόεδρος της κυβέρνησης. Στις εκλογές του 2008 το κόμμα είχε μεγάλα κέρδη, κερδίζοντας 11 επί συνόλου 52 εδρών και έγινε το μεγαλύτερο στο Κοινοβούλιο. Ο Ναταπέι επέστρεψε στην πρωθυπουργία. Στις εκλογές του 2012 το κόμμα πήρε 8 έδρες.

Ονομασία
--------

Το όνομα του κόμματος Vanua'aku σημαίνει "Κόμμα της Γης μας" ("Party of Our land" στα αγγλικά), από τη λέξη *vanua*). Υποστηρίζεται κυρίως από αγγλόφωνους.

Παραπομπές
----------

1. ↑  «Vanuatu lawmakers elect Natapei as prime minister». *Associated Press* (International Herald Tribune). 22-9-2008. Αρχειοθετήθηκε από το πρωτότυπο στις 2008-09-26.. Ανακτήθηκε στις 22-9-2008.
2. ↑  Adam Carr

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 124848461
* LCCN: no93009659

 |

 |
Ο Νίκος Βαμβακάς
Ο Νίκος Βαμβακάς ήταν αθλητής της πυγμαχίας ο οποίος απεβίωσε σε ηλικία 23 ετών σε αγώνα πυγμαχίας στις 28 Αυγούστου του 1952.

Ξεκίνησε την καριέρα του ως αθλητής πυγμαχίας από τον Ολυμπιακό και συνέχισε να αγωνίζεται στον Παναθηναϊκό. Υπηρέτησε στο Ναυτικό και αναδείχθηκε 2 χρονιές πρωταθλητής στους αγώνες πυγμαχίας των Ενόπλων Δυνάμεων. Αγωνίστηκε επίσης στους Πανναυτικούς Αγώνες και κατατάχθηκε δεύτερος στο Πρωτάθλημα Ελλάδας.

Το 1952 ο Παναθηναϊκός διοργάνωσε πυγμαχικούς αγώνες με αντίπαλους τους πυγμάχους της Παρτιζάν για να καλλιεργήσει το άθλημα και να ενισχύσει τις ελληνογιουγκοσλαβικές σχέσεις. Ο Νίκος Βαμβακάς αγωνίστηκε απέναντι στο Γιουγκοσλάβο πρωταθλητή Πάβλιτς. Κατά τη διάρκεια του αγώνα υπερτερούσε απέναντι στο τεχνικά ανώτερο αντίπαλό του, όμως στο 2ο λεπτό του 3ου και τελευταίου γύρου δέχθηκε ισχυρά χτυπήματα με συνέπεια να βρεθεί σε ημιαναίσθητη κατάσταση. Υπέστη σοβαρή εγκεφαλική διάσειση, δεν διακομίστηκε εγκαίρως στο νοσοκομείο και εξέπνευσε νοσηλευόμενος την επόμενη ημέρα. Ο Παναθηναϊκός ανακοίνωσε τη διεξαγωγή ετήσιων αγώνων στη μνήμη του Νίκου Βαμβακά.

Παραπομπές
----------

1. ↑  «Αθλητική Ηχώ 29 Αυγούστου 1952 σελ.1». Αρχειοθετήθηκε από το πρωτότυπο στις 10 Μαρτίου 2012. Ανακτήθηκε στις 10 Μαρτίου 2012.
2. ↑  «Αθλητική Ηχώ 29 Αυγούστου 1952 σελ.4». Αρχειοθετήθηκε από το πρωτότυπο στις 10 Μαρτίου 2012. Ανακτήθηκε στις 10 Μαρτίου 2012.
Η **Άβα** ή **Ίνουα** ήταν αρχαία αυτοκρατορική πρωτεύουσα της Βιρμανίας, της σημερινής Μιανμάρ, ευρισκόμενη σήμερα στην Περιφέρεια Μανταλέι. Κατά τη διάρκεια των αιώνων λεηλατήθηκε και ξαναχτίστηκε όχι λίγες φορές. Τελικώς εγκαταλείφθηκε μετά την πλήρη καταστροφή της από μια σειρά μεγάλων σεισμών τον Μάρτιο του 1839. Παρά το ότι λίγα μόνο ίχνη του περασμένου μεγαλείου της είναι ορατά σήμερα, η πρώην πρωτεύουσα αποτελεί δημοφιλή τουριστικό προορισμό.

Η Άβα κτίσθηκε στην αριστερή όχθη του μεγάλου ποταμού Ιραουάντι, κοντά στη συμβολή του με τον Μγίτνγκε. (Στο ύψος της Άβα εξάλλου κατασκευάσθηκε η πρώτη στην ιστορία γέφυρα του Ιραουάντι, το 1934.)

Ονομασίες
---------

Η πρότυπη βιρμανική ονομασία της πόλεως είναι Ίνουα (*Inwa*), λέξη που σημαίνει «είσοδος στη λίμνη» ή «στόμιο της λίμνης». Αλλά στην τοπική άνω βιρμανική διάλεκτο προφέρεται **Άουα** και έτσι είναι γραμμένη σε όλα τα βασιλικά βιρμανικά χρονικά πριν από τη σύγχρονη προτυποποίηση της βιρμανικής. Η συνηθέστερη μεταγραφή στον δυτικό κόσμο, η «Άβα» (*Ava*), προέρχεται από το *Awa* μέσω της πορτογαλικής γλώσσας. Στην κλασική γλώσσα «πάλι» (ινδική γλώσσα των κειμένων του βουδισμού Τεραβάντα, ο οποίος επεκράτησε στη Βιρμανία) το όνομα της πόλεως είναι **Ραταναπούρα**, που σημαίνει «πόλη των πολύτιμων λίθων».

Πηγές
-----

* Το ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 53

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7144648138480572112
* BNF: cb131787095 (data)

 |

 |
Συντεταγμένες: 40°38′9″N 22°56′16″E﻿ / ﻿40.63583°N 22.93778°E﻿ / 40.63583; 22.93778

Το **Μπενσουσάν Χαν** ή Χάνι του Μπενσουσάν είναι ένα κτίριο στα άνω Λαδάδικα της Θεσσαλονίκης στην οδό Εδέσσης 6.

Τα θεμέλια και το ισόγειο χρονολογούνται γύρω στο 1810 σύμφωνα με τα Οθωμανικά αρχεία. Σύντομα ο πρώτος όροφος ολοκληρώθηκε και το κτίριο στο σύνολό του αποτελούσε ένα μοτέλ.
Το όνομά του το οφείλει στον πρώτο ιδιοκτήτη του, έναν Εβραίο έμπορο τον Σαμουήλ Μπενσουσάν , ο οποίος κατά τον τελευταίο αιώνα της οθωμανικής εποχής, συνέχισε να λειτουργεί το κτίριο ως πανδοχείο .Μετά την κατεδάφιση του τείχους (1869 και μετά) αγόρασε μεγάλη έκταση στην περιοχή, μεγαλύτερη από αυτή του σημερινού κτηρίου.

Το Μπενσουσάν Χαν επέζησε από τη Μεγάλη πυρκαγιά της Θεσσαλονίκης του 1917  και κράτησε τη χρήση του ως μοτέλ μέχρι το 1930.

Περισσότερο από έναν αιώνα μετά την ανέγερση του πανδοχείου οι κληρονόμοι του Σαμουήλ Μπενσουσάν πούλησαν όλο το ακίνητο σε έναν μεγαλέμπορο της Θεσσαλονίκης, και το κτίριο άλλαξε πολλές φορές τρόπο χρήσης όπως κατάστημα πώλησης αποικιακών ειδών, καφενείο κ.α. 

Το 1996 εγκαταλείφθηκε και το 2007 μια ομάδα καλλιτεχνών νοίκιασε το ισόγειο του κτιρίου με σκοπό να το χρησιμοποιήσει αρχικά ως αποθηκευτικό χώρο για ογκώδη σκηνικά και θεατρικά αντικείμενα.

Πλέον στο κτίριο φιλοξενούνται πολιτιστικές εκδηλώσεις και καλλιτεχνικές δραστηριότητες.

Παραπομπές
----------

1. ↑  «Μπενσουσάν Χαν, ένα κτήριο με άρωμα από το παρελθόν». *Thessalonikiartsandculture.gr*. Ανακτήθηκε στις 21 Δεκεμβρίου 2020.
2. ↑  «The Great Fire of Thessaloniki» (PDF). Αρχειοθετήθηκε από το πρωτότυπο (PDF) στις 15 Σεπτεμβρίου 2018. Ανακτήθηκε στις 21 Δεκεμβρίου 2020.
3. ↑  «Thes | Μπενσουσάν Χαν: Ιστορία δύο αιώνων στο πιο παλιό χάνι της πόλης (ΦΩΤΟ)». *Thes*. 2 Δεκεμβρίου 2019. Ανακτήθηκε στις 21 Δεκεμβρίου 2020.
Το **Spotify** (προφέρεται σπότιφαϊ) είναι σουηδική υπηρεσία αναπαραγωγής μουσικής. Η υπηρεσία είναι διαθέσιμη σε χώρες της Αμερικής, της Ευρώπης και της Ωκεανίας. Επιτρέπει την πλοήγηση και την αναζήτηση μουσικής ανά καλλιτέχνη, άλμπουμ, είδος, λίστα αναπαραγωγής ή δισκογραφικής εταιρείας. Η δομή της υπηρεσίας είναι σχεδιασμένη έτσι ώστε να λειτουργεί κάτω από ένα επιχειρηματικό μοντέλο με δύο κατηγοριοποιημένες βαθμίδες οι οποίες είναι το Spotify Free (160 κιλομπάιτ ανά δευτερόλεπτο) και Spotify Premium (320 κιλομπάιτ ανά δευτερόλεπτο). Στο Spotify Premium, όπου ο χρήστης καταβάλλει κάποιο χρηματικό ποσό ως μηνιαία συνδρομή, μπορεί να ακούσει μουσική χωρίς διαφημίσεις, με βελτιωμένη ποιότητα ήχου, και να αποθηκεύσει μουσική για ακρόαση εκτός σύνδεσης.

Η ίδρυση και έναρξη λειτουργίας της υπηρεσίας έγινε τον Σεπτέμβριο του 2008. Τον Ιούνιο του 2015 είχε πάνω από 75 εκατομμύρια ενεργούς χρήστες, συμπεριλαμβανομένων περίπου 20 εκατομμυρίων χρηστών που πλήρωναν μηνιαία συνδρομή. Το ποσό αυτό έχει φτάσει τα 30 εκατομμύρια χρήστες τον Μάρτιο του 2016. Η Spotify Ltd λειτουργεί ως μητρική εταιρία, με έδρα το Λονδίνο, ενώ η Spotify ΑΒ χειρίζεται την έρευνα και ανάπτυξη στη Στοκχόλμη.

Το 2022 ήταν η πιο δημοφιλής υπηρεσία αναπαραγωγής μουσικής, με πάνω από 420 εκατομμύρια ενεργούς χρήστες.

Διαθεσιμότητα
-------------

Στις 24 Σεπτεμβρίου του 2013, το Spotify εγκαινίασε την λειτουργία του στην Ελλάδα.

Τον Μάιο του 2015, το Spotify ήταν διαθέσιμο για χρήση σε συσκευές στα λειτουργικά συστήματα Windows Phone, Android, BlackBerry, Boxee, iOS, Linux, MeeGo, Microsoft Windows, Openpandora, OS X, Roku, S60 (Symbian), Samsung Smart TV, Sonos, HEOS by Denon, το PlayStation 4, το PlayStation 3, Squeezebox, Telia Digital-tv, TiVo και WD TV. Δεν είναι διαθέσιμο ως εφαρμογή στο Windows Store για τα Windows 8 αλλά μάλλον ως μια πλήρης εφαρμογή των Windows.

Πρώην εγκαταστάσεις στη ΣτοκχόλμηΑπρίλιος 2016

Παραπομπές
----------

1. ↑
2. ↑  «Spotify Premium». Spotify.
3. ↑  «Music-Streaming Service Spotify Lands in Turkey, Taiwan, Greece And Argentina». CEOWorld Magazine. 24 Σεπτεμβρίου 2013. Αρχειοθετήθηκε από το πρωτότυπο στις 16 Ιουλίου 2015. Ανακτήθηκε στις 12 Απριλίου 2016.
4. ↑  «Windows RT App Store Spotlite Removed». *community.spotify.com*.
5. ↑  «Whatever happened to Spotlite? : spotify». *reddit*.

Εξωτερικοί σύνδεσμοι
--------------------

* Επίσημη ιστοσελίδα
* Κανάλι στο YouTube
* Σελίδα στο Facebook
* Σελίδα στο Twitter
* Σελίδα στο Instagram